Die eerste 11 hoofstukke van Genesis kan genoem word die proloog tot die Woord van God wat Hy aan Sy mensdom rig.Dit is onmoontlik om God se bemoeienis met die volk Israel, en daarmee die mensdom, te verstaan as jy nie die voorskou van hierdie eerste hoofstukke gehad het nie.
Alles in die tuin was vir die mens se lewe, vreugde en blydskap; die bome, vrugte, oorvloed lewegewende water, en die teenwoordigheid en lewe saam met God. Gen. 2:8,9.
Vergelyk huierdie tuin met die Nuwe Jerusalem in Openbaring 21. God eindig met sy mensdom waar Hy met hulle begin het. Die oorspronklike mens is terug by sy God soos in die begin!
God skep ‘n toets vir die mens se liefde, deur ander opsies moontlik te maak waardeur die mens se liefde bevestig kan word.
God skep juis vir Hom mense na sy beeld wat werklik deur vrywillige keuse kies om God lief te hê, selfs tot die dood ! Vry, niks en niemand se slawe nie.
Die stryd wat die Bose voer om die mens se liefde te wen, loop soos ‘n draad deur die geskiedenis van die mensdom in die Bybel.
Gen 3:22, ” Toe het die Here God gesê: ‘Die mens het nou soos een van ons geword deurdat hy alles ken. As hy nou net nie sy hand uitsteek en die vrug van die boom van die lewe vat en daarvan eet en altyd bly lewe nie.
Die mens se diepste wese is hierdeur be-invloed, hy het in die mag van die bose beland deur sy ongehoorsaamheid. Ef 2:1-3.